

 **MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2021

Lënda**:** Dërgohen raportet e monitorimit për vitin 2020

**MINISTRISË SË FINANCAVE DHE EKONOMISË**

Tiranë

Në zbatim të Ligjit Nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, i ndryshuar, Ligjit Nr.88, datë 18.12.2019 “Për buxhetin e vitit 2020”, të ndryshuar, Udhëzimit plotësues nr.2, datë 20.01.2020 “Për zbatimin e Buxhetit të vitit 2020”, i ndryshuar, Udhëzimit të Ministrisë së Financave, Nr. 9, datë 20.03.2018 “Për procedurat standarte të zbatimit të buxhetit”, i ndryshuar, Udhëzimit nr.22 datë 17.11.2016 “Për procedurat standarte të Monitorimit të buxhetit për njësitë e qeverisjes qendrore”, ju dërgojmë raportet e monitorimit të buxhetit për vitin 2020, duke analizuar performancën financiare të programeve buxhetore për Ministrinë e Drejtësisë në përputhje me objektivat dhe realizimin e produkteve.

Ministria e Drejtësisë ka administruar dhe menaxhuar fondet buxhetore për nëntë programe buxhetore konkretisht:

* 1. *Planifikim, Menaxhim dhe Administrim*
	2. *Ndihma Juridike Falas*
	3. *Publikime Zyrtare*
	4. *Mjekësia Ligjore*
	5. *Sistemi i Burgjeve*
	6. *Shërbimi i Përmbarimit Gjyqësor*
	7. *Shërbimet për Çështjet e Birësimeve*
	8. *Shërbimi i Kthimit dhe Kompensimit të Pronave*
	9. *Shërbimi i Provës*

**Realizimi i fondeve buxhetore për vitin 2020 sipas programeve të Ministrisë së Drejtësisë, rezulton si më poshtë:**

*në mijë lekë*



Realizimi i fondeve buxhetore për Ministrinë e Drejtësisë

*në mijë lekë*

*në mijë lekë*

|  |  |  |  |
| --- | --- | --- | --- |
| **Ministria e Drejtesisë** | **Buxheti**  | **Realizimi** | **Realizimi në %** |
| **2020** | **FAKT** |
| Financimm i Huaj | 225,000 | 225,000 | 100% |
| **Totali** | **225,000** | **225,000** | **100%** |

Realizimi i Buxhetit sipas Zërave Kryesorë të Shpenzimeve

 *në mijë lekë*

Në total për Ministrinë e Drejtësisë, për vitin 2020, fondet e akorduara janë realizuar 96%. Më poshtë paraqesim analizën sipas zërave:

* Shpenzimet e personelit në masën 98%
* Shpenzimet operative në masën 89 %
* Shpenzimet kapitale në masën 81 %
* Financimi i huaj në masën 100 %
* Fondi për kompensimin e ish-pronarëve 100%

Siç shihet edhe në grafikun e mësipërm, ecuria e realizimit të shpenzimeve është në nivele të mira gjë që tregon se të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** janë realizuar në masën rreth 98 %. Realizimi në këto shifra vjen si rezultat i 418 vendeve vakante në Ministrinë e Drejtësisë. Këto janë të pasqyruara në analizat e mëposhtme për çdo institucion në veçanti.

**Shpenzimet operative** janë realizuar në masën 89%. Ky realizim vjen si rezultat i shtyrjes dhe pezullimit të procedurave të prokurimeve, në zbatim të Udhëzimeve të Agjencisë së Prokurimit Publik, që lidhen me situatën e gjendjes së fatkeqësisë natyrore COVID 19. Procedurat e prokurimit janë realizuar dhe në disa institucione kanë rezultuar fonde të lira.

Në Sistemin e Burgjeve është lidhur kontrata prej 33,000,000 lekë për blerje këpucësh, është paguar tvsh-ja në doganë në vlerën 4,000,000 lekë dhe pritet të realizohen në vitin 2021.

**Shpenzimet kapitale**, janë realizuar në masën 81 %, kundrejt planit të periudhës. Realizimi në këto nivele ka të bëjë me faktin që një pjesë e projekteve të investimeve kanë rezultuar me fonde të lira. Gjatë 4-mujorit të fundit të vitit 2020 ka filluar zbatimi i projekteve të rikonstruksioneve dhe janë mbyllur punimet, gjatë vitit 2021 do të likuidohen situacionet e fundit dhe mbikqyrja me kolaudimin e objekteve me fondet e miratuara në ligjin e buxhetit nr.137/2020 “Për buxhetin e vitit 2021”. Për blerjet e pajisjeve elektronike janë mbyllur procedurat nga Agjencia Kombëtare e Shoqërisë së Informacionit dhe janë kryer pagesat për cdo institucion të paraqitura në analizën e mëposhtme. Blerjet e automjeteve për Sistemin e Burgjeve janë prokuruar nga Agjencia e Blerjeve të Përqëndruara.

Fondet e miratuara me ligjin nr.88, datë 18.12.2019 “Për buxhetin e vitit 2020” për Ministrinë e Drejtësisë janë ***10,846,390,000 lekë****.* Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej ***10,000,000 lekë.*** Në zbatim të Aktit Normativ Nr.6, datë 20.03.2020 “Për disa ndryshime në ligjin nr.88/2019 “Për buxhetin e vitit 2020”, shpenzimet personeli janë pakësuar ***42,000,000 lekë*** dhe janë shtuar ***2,000,000 lekë*** shpenzime operative, me Aktin Normativ nr.15 datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, janë pakësuar shpenzimet personeli me ***50,371,000 lekë,*** shpenzimeoperative ***6,404,000 lekë*** dhe shpenzimet kapitale me ***100,000,000* lekë*.*** Me Aktin Normativ nr.28, datë 02.07.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar, janë pakësuar shpenzimet personeli me ***19,000,000 lekë,*** shpenzime operative ***16,200,000 lekë*** dhe ***500,000,000 lekë*** nga fondi i kompensimit të ish-pronarëve.Me shkresën nr.16900/1, datë 19.10.2020 është shtuar fondi prej ***151,000 lekë*** për pagesën pas ndërprerjes së funksionit për ish Zëvendësministren znj.Fjoraalba Caka dhe në zbatim të Vendmit të Këshillit të Ministrave nr.926, datë 25.11.2020 janë pakësuar ***20,000,000*** ***lekë*** shpenzimet e personelit për Programin Planifikim, Menaxhim dhe Administrim. Me Aktin NormativNr.34, datë 16.12.2020 janë pakësuar ***44,162,000 lekë*** shpenzime personeli, ***60,706,000 lekë*** shpenzime operative dhe **1,100,000,000** lekë nga fondi i kompensimit të ish pronarëve. Buxheti vjetor i rishikuar për vitin 2020 për Ministrinë e Drejtësisë, është ***8,899,689,000 lekë,***

Shpenzimet kapitale me financim të brendshëm, janë pakësuar me ***100,000,000 lekë*** si më poshtë:

* Në programin “Planifikim, Menaxhim dhe Administrim” janë pakësuar ***50,000,000 lekë***
* Në programin “Sistemi i Burgjeve” janë pakësuar ***50,000,000 lekë***

Shpenzimet kapitale me financim të brendshëm të miratuara me ligjin nr.88, datë 18.12.2019 “Për buxhetin e vitit 2020” ishin planifikuar ***539,174,000 lekë***. Plani i rishikuar është në vlerën ***439,174,000 lekë.***

Shpenzimet korrente me shtesa dhe pakësime paraqiten si më poshtë:

* Në programin “Planifikim, Menaxhim dhe Administrim” janë pakësuar ***110,883,000 lekë***
* Në programin “Ndihma Jurike” janë pakësuar ***30,500,000 lekë***
* Në programin “Publikimet Zyrtare” janë pakësuar ***11,035,000 lekë***
* Në programin “ Mjekësia Ligjore” janë pakësuar ***3,910,000 lekë***
* Në programin “Sistemi i Burgjeve” janë shtuar ***6,500,000 lekë***
* Në programin “Shërbimi i Përmbarimit Gjyqësor” janë pakësuar ***24,500,000 lekë***
* Në programin “Shërbimi për Çështjet e Birësimeve” janë pakësuar ***5***,***430,000 lekë***
* Në programin “Shërbimi i Kthimit dhe Kompensimit të Pronave” janë pakësuar ***1,656,604,000 lekë***
* Në programin “Shërbimi i Provës” janë **shtuar** ***10,330,000 lekë***

Shpenzimet korrente të miratuara me ligjin nr.88, datë 18.12.2019 “Për buxhetin e vitit 2020” për Ministrinë e Drejtësisë janë ***10,082,216,000 lekë***. Ministrisë së Drejtësisë i është shtuar dhe fondi i veçantë në vlerën ***10,151,000 lekë***, plani i rishikuar për shpenzimet korrente në fund të vitit 2020 është ***8,235,524,000***. Përsa i përket shpenzimeve kapitale me financim të huaj, për vitin 2020, janë planifikuar ***225,000,000 lekë,*** për këtë projekt nuk ka patur shtesa apo pakësime gjatë vitit.

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Ky program përfshin 3 (tre) institucione te varësisë dhe konkretisht:

1. *Aparatin e Ministrisë*
2. *Agjensinë për Mbikqyrjen e Falimentimit*
3. *Arkivën Shtetërore të Sistemit Gjyqësor*

Realizimi i shpenzimeve korrente dhe kapitale për këtë program, krahasuar me planin e periudhës rezulton të jetë 93 %. Më poshtë paraqesim analizën sipas zërave kryesorë të shpenzimeve:

* + Shpenzimet e personelit 99 %
	+ Shpenzimet e tjera operative 88 %
	+ Shpenzimet kapitale të brendshme 72%
	+ Financimi i Huaj 100%

**Realizimi i Fondeve të Programit**

 *në mijë lekë*

Buxheti fillestar i akorduar, në zbatim të Ligjit Nr.88, datë 18.12.2019 “Për buxhetin e vitit 2020”, për Planifikim, Menaxhim dhe Administrim, ka qënë ***805,300,000 lekë***, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej ***2,000,000 lekësh***, me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 ‘Për buxhetin e vitit 2020”, **janë pakësuar *21,043,000 lekë* shpenzime personeli dhe *23,000,000 lekë* shpenzime operative**. Me Aktin Normativ nr.15, datë 15.04.2020 “Për disa ndryshime në ligjin nr.88/2019 ‘Për buxhetin e vitit 2020’, i ndryshuar”, **janë pakësuar *34,991,000* lekë shpenzime personeli dhe *50,000,000 lekë* shpenzime kapitale**. Me shkresën nr.10738/1, datë 10.06.2020 të Ministrisë së Financave dhe Ekonomisë janë transferuar ***20,0000,000 lekë*** nga shpenzime personeli, të cilat rezultonin të lira për shkak të vendeve vakante në Aparatin e Ministrisë, në shpenzime operative për pagesën e gjyqfituesve për largim nga puna dhe për përkthimet zyrtare. Me Aktin Normativ nr.28 datë 02.07.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar” **janë pakësuar *4,000,000 lekë* shpenzime personeli dhe *10,000,000 lekë* shpenzime operative**. Me shkresën nr.16900/1, datë 19.10.2020 është shtuar fondi prej ***151,000 lekë*** për pagesën pas ndërprerjes së funksionit të Zëvendësministrit dhe në zbatim të Vendimit të Këshillit të Ministrave nr.926, datë 25.11.2020 janë pakësuar ***20,000,000*** ***lekë*** shpenzimet e personelit për Programin Planifikim, Menaxhim dhe Administrim. Në zbatim të Aktit Normativ nr.34, datë 16.12.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar ***20,000,000 lekë*** nga “Transferta te individët dhe familjarët” 605 dhe janë shtuar ***20,000,000 lekë*** shpenzimet operative për pagesën e gjyqfituesve për largim nga puna dhe përkthimet zyrtare. Plani i buxhetit të rishikuar për këtë program është **644,417,000 lekë.**

Për programin “Planifikim, Menaxhim dhe Adminstrim”, **shpenzimet e personelit janë realizuar në masën 99%**.

Për aparatin e Ministrisë, nga **154 milion e 781 mijë lekë** të planit të rishikuar, janë shpenzuar **153 milion e 197 mijë e 131 lekë** ose **99%**, me të cilat janë paguar mesatarisht gjatë vitit 121 punonjës nga 149 punonjës të planifikuar. Me “Thirrjen nr.5” të Ministrise së Arsimit, Sportit dhe Rinisë janë janë punësuar 22 punonjës ndërsa me Vendimin e Këshillit të Ministrave nr.47, datë 22.01.2020 “Përcaktimin e numrit të punonjësve me kontratë të përkohshme, për vitin 2020,në njësitë e qeverisjes qëndrore” 12 punonjës. Krahasuar me planin fillestar të vitit 2020 realizimi i shpenzimeve të personelit do të ishte 78%. Duke vënë re ecurinë e realizimit të shpenzimeve të personelit fondet e lira janë transferuar në shpenzime operative gjatë vitit 2020 për pagesën e vendimeve gjyqësore dhe pagesën e përkthimeve zyrtare.

**Shpenzimet operative janë realizuar në masën 88%.** Në realizimi e shpenzimeve operative ndikoi transferimi i fondeve me Aktin Normativ nr.34, datë 16.12.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, prej 20,000,000 lekë, të cilat nuk u realizuan plotësisht pasi koha në dispozicion për kryerjen e pagesave nuk ishte e mjaftueshme.

Për vitin 2020 në Programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, janë parashikuar 7 produkte për shpenzimet korrente.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet Ligjore dhe nënligjore të ardhura nga Ministritë e Linjës, monitorimin e profesioneve të lira dhe përkthimet zyrtare në fushën penale e civile.

* Produkti i parë është **“Projektligje dhe projektvendime të hartuara dhe të vlerësusara”** për të cilin janë planifikuar 1,340 dhe realizuar 1,470 akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Gjatë vitit 2020 aktet e ardhura per vlerësim kanë qënë më shumë se sa parashikimi. Të gjitha aktet e ardhura për vlerësim janë vlerësuar nga specialistët e Drejtorisë së Vlerësimit të Legjislacionit.
* Produkti i dytë **“Profesione të lira të monitoruara”**, vlerësohet nëpërmjet inspektimeve që kryhen nga Drejtoria e Derregullimit, Lejeve, Licensave dhe Monitorimit. Për këtë produkt janë realizuar 16 inspektime nga 7 të planifikuar, kjo rritje e numrit të inspektimeve gjatë vitit 2020 vjen si rezultat i ankesave të paraqitura pranë Ministrisë së Drejtësisë. Inspektimet nga kjo drejtori kryhen në bazë planifikimi por edhe në bazë të ankesave te paraqitura.

* Produkti i tretë është **“Përkthime zyrtare të kryera në fushën penale dhe civile**” nga 49,670 faqe të planifikuara për tu përkthyer janë realizuar 48,272 faqe. Vlen për tu theksuar se për realizimin e tyre përveç punonjësve të sektorit të përkthimeve në Ministrinë e Drejtësisë angazhohen dhe përkthyes të jashtëm të liçensuar.
* Produkti i katërt **“Të mitur të mbikqyrur”**. Me Vendimin e Këshillit të Ministrave Nr.314, datë 15.05.2019 “Për Organizimin, funksionimin, si dhe përcaktimin e rregullimeve specifike lidhur me strukturën dhe organikën e Qendrës së Parandalimit të Krimeve të të miturve” dhe me Urdhërin e Kryeministrit nr. 115, datë 04.09.2019 “Për miratimin e strukturës dhe organikës së Qëndrës së Parandalimit të krimeve të të miturve dhe të rinjve” është ngritur ky institucion. Sektori i Burimeve Njerëzore në bashkëpunim DAP po zhvillon të gjitha procedurat për rekrutimin e stafit të qendrës.
* Produkti i pestë **“Të mitur të trajtuar”,** është miratuar me Vendimin e Këshillit të Ministrave Nr.233, datë 17.04.2019 "Për përcaktimin e rregullimeve të veçanta lidhur me funksionimin e mjediseve, të nivelit të sigurisë së tyre dhe standardet e programeve të edukimit e të rehabilitimit, në rastet e kufizimit të lirisë së të miturve. Ky produkt nuk ka realizim, pasi ende nuk është ngritur Instituti i të miturve për vitin 2020, janë pakësuar fondet buxhetore të planifikuara për këtë institucion, me aktet normative nr.6, datë 20 03.2020 dhe nr.15, datë 15.04.2020 “Për disa ndryshime në Ligjin nr.88, datë 28.12.2020 “Për buxhetin e vitit 2020”.

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtjen e përhershme të dokumentave me rëndësi historike dhe kombëtare të gjykatave të shkallës së parë dhe të dytë. Buxheti i rishikuar për shpenzime korrente është 29,285,977 lekë, në masën 94%. Ky istitucion për vitin 2020 ka patur mesatarisht 2 vende vakante në strukture**.** Produkti i këtij institucioni është “Përthithja e fondeve arkivore të gjykatave”, nga 6,000 dosje që janë të planifikuara janë përthithur 1,290dosje (të dërguara nga gjykatat) dhe janë përpunuar 12,202 dosje, gjatë periudhës Shtator-Dhjetor nuk janë përthithur dosje për shkak të pamjaftueshmerisë së ambjenteve të Arkivës Shtetërore të Sistemit Gjyqësor.

Shpenzimet kapitale janë planifikuar **31,040,000 lekë** për projektin “Rikonstruksion i godinës së Arkivës Gjyqësore” për të cilin janë kryer punimet e rikonstruksionit, realizimi është 29,285,977 lekë, në masën 94%. Për këtë projekt situacioni i fundit i punimeve, mbikqyrja dhe kolaudimi do të likuidohet me fondet e miratuara në vitin 2021.

Për projektin “Mobilim të Arkivës Gjyqësore” janë planifikuar 10,000,000 lekë, të cilat janë realizuar 99% dhe janë blerë 490 rafte.

**Agjensia e Mbikqyrjes së Falimentimit**

Agjencia e Mbikqyrjes së Falimentit ka planifikuar produktin mbikqyrja e administratorëve të falimentimit nga 12 të planifikuara janë realizuar 9**.** Shpenzimet e personelit jane realizuar 100%. Gjatë vitit 2020 ka patur mesatarisht 4 vende vakante. Procesi i mbikqyrjes është realizuar nëpërmjet e-maileve, pasi disa muaj të periudhës së raportimit gjykatat e kanë pezulluar aktivitetin e tyre dhe si pasojë nuk është realizuar as mbikqyrja e Administratorëve të Falimentimit, pasi nuk ka patur asnjë zhvillim të ri për këto subjekte. Shpenzimet kapitale nuk janë realizuar.

***Për*** ***Aparatin e Ministrisë***, në shpenzimet kapitale janë planifikuar **7 *projekte***. Ecuria e realizimit të tyre jepet më poshtë:

1. Projekti **“Pajisje elektronike”** është realizuar 100%, janë blerë 135 pajisje elektronike.
2. Projekti **“Pajisje zyre”** është realizuar100% dhe janë blerë60 pajisje zyre**.**
3. Projekti **“Rehabilitimi emergjent i Arkivës së Ministrisë së Drejtësisë**”. Janë realizuar 100% të punimeve në vitin 2019. Gjatë vitit 2020 është likuiduar situacioni i fundit, mbikqyrja dhe kolaudimi.
4. **TVSH-Misioni Euralius** dhe **TVSH për asistencën teknike të projektit IPA II**. (Kontrata sektoriale lufta kundër korrupsionit). Është bërë likuidimi sipas faturave të paraqitura pranë Sektorit të Financës për këtë projekt kanë rezultuar fonde të lira ndërsa TVSH për misionin Euralius është likuiduar 100% sipas planit.
5. Për projektin “**Studime Projektime”.** Për hartimin e projektit me objekt “Ndërtim i Institutit të të Miturve dhe Qendrës së të Miturve, Mëzez, Tiranë, është lidhur kontrata në 29.12.2020 dhe do të realizohet 3-mujorit të parë të vitit 2021.
6. Për projektin **“Rehabilitimin emergjent i godinës së Ministrisë së Drejtësisë për shkak të tërmetit të 26.11.2019”.** Janë realizuar punimet gjatë vitit 2020 dhe është likuiduar 94% e kontratës. Situacioni përfundimtar, mbikqyrja dhe kolaudimi do të likuidohen me fondet e miratuara për vitin 2021.
7. Për projektin e “**Sistemi i qëndërzuar i marrëdhënieve juridiksionale me jashtë dhe brenda vendit për të dhënat kriminale**”, është kryer procedura e prokurimit nga Agjencia Kombëtare e Shoqërisë së Informacionit dhe është lidhur kontrata në 06.01.2021. Janë planifikuar fonde për realizimin e implementimit të këtij projekti në buxheti i miratuar për vitin 2021.

***Programi Planifikim, Menaxhim dhe Administrim, për periudhën raportuese, nuk ka detyrime të prapambetura të krijuara rishtazi.***

1. **Programi “Ndihma Juridike”**

Programi synon dhënien e ndihmës juridike falas, për personat që plotësojnë kushtet për këshillim ligjor dhe përfaqësim në çështje gjyqësore, në zbatim të ligjit për Nihmën Juridike Falas. Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Ndihmën Juridike është **76,000,000 lekë,** me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **100,000 lekësh**, me Aktin Normativ nr.6, datë 20.03.2020 “Për disa ndryshime në ligjin nr.88/2019 ‘Për buxhetin e vitit 2020”, janë pakësuar **15,800,000 lekë** shpenzime korrente. Me Aktin Normativ nr.15 datë 15.04.2020 “Për disa ndryshime në ligjin nr.88/2019 ‘Për buxhetin e vitit 2020’, i ndryshuar”, janë pakësuar **8,500,000 lekë** shpenzime korrente dhe meAktin Normativ nr.28 datë 02.07.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar **6,300,000 lekë** shpenzime korrente**.** Plani i rishikuar për këtë program është **45,500,000 lekë.** Realizimi i shpenzimeve për vitin 2020 për këtë program, krahasuar me planin e periudhës, është në **masën 38 %,** ose sipas zërave kryesorë:

* Shpenzime personeli 55 %
* Shpenzime operative 22 %

**Realizimi i Fondeve të Programit**

 *në mijë lekë*

Shpenzimet e personelit janë realizuar 11.8 milionë lekë nga 21,7 të planifikuara, në masën 55%, pasi kjo drejtori është akoma në proces të rekrutimit të punonjësve të rinj, nga 25 punonjës në strukturë 11 janë vende vakante. Shpenzimet operative janë realizuar 5,2 milionë nga 23,8 milionë, në masën 22%. Në realizimin e shpenzimeve operative ka ndikuar mosrealizimi i fondit të OJQ në vlerën 8 milionë lekë. Duke marrë në konsideratë periudhën e pandemisë, e cila nisi nga muaji mars e vijon ende, me vendim të KLGJ, gjykatat pezulluan veprimtarine e tyre për një periudhe 5 mujore duke rifilluar në muajin shtator. Kjo situatë ndikoi negativisht në uljen e numrit të vendimeve gjyqësore për përjashtim nga pagimi i tarifave dhe shpenzimeve gjyqësore, për rrjedhoje dhe numri i vendimeve gjyqësore të ekzekutuara është i ulët.

Ndihma juridike për vitin 2020 ka planifikuar 2 produkte:

* Produkti i parë është dhënia e ndihmës Juridike Parësore dhe Dytësore nga 650 raste të planifikuara janë realizuar 567 raste.
* Produkti i dytë është dhënia e ndihmës juridike për gratë nga 500 raste të planifikuara janë realizuar 383 raste.

Hapja me vonesë e qëndrave të ofrimit të ndihmës juridike falas ka ndikuar negativisht pasi janë zgjatur procedurat me institucionet publike nëpër rrethe për të siguruar ambjente pa pagesë për punonjësit. Janë hapur gjithsej 7 qendra nëpër rrethe nga të cilat vetën Qendra e Bashkisë Lushnje financohet nga Buxheti i Shtetit.

Për këtë drejtori, nuk ka fonde të planifikuara në zërin shpenzime kapitale.

***Programi Ndihma Juridike, për periudhën raportuese, nuk ka detyrime të prapambetura të krijuara rishtazi.***

**3. Programi “Publikime Zyrtare”**

Realizimi i shpenzimeve për vitin 2020 për këtë program, krahasuar me planin e periudhës, është në **masën 97 %,** ose sipas zërave kryesorë:

* + Shpenzimet e personelit 100%
	+ Shpenzimet e tjera operative 97%
	+ Shpenzimet kapitale 76%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Publikimet Zyrtare është **59,400,000 lekë**, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **200,000 lekësh,** me Aktin Normativ nr.6, datë 20.03.2020 “Për disa ndryshime në ligjin nr.88/2019 ‘Për buxhetin e vitit 2020”, janë pakësuar **1,297,000 lekë** shpenzime personeli dhe **1,650,000 lekë** shpenzime operative**,** me AktinNormativ Nr 28, datë 02.07.2020 “Për disa ndryshime në ligjin nr.88/2019 ‘Për buxhetin e vitit 2020’, i ndryshuar”, janë pakësuar **1,000,000 lekë** shpenzime operative. Me Aktin Normativ nr.34, datë 16.12.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar **2,322,000 lekë** shpenzime personeli dhe **4,966,000 lekë** shpenzime operative. Plani i rishikuar për këtë program është **48,365,000 lekë.**

Realizimi i shpenzimeve të programit është optimal, shpenzimet e personelit janë realizuar rreth **100%**, shpenzimet operative janë realizuar 97% dhe shpenzimet kapitale 76 %, tek shpenzimet kapitale kanë rezultuar fonde të lira kur janë mbyllur procedurat**.**

Për vitin 2020 janë parashikuar 4 produkte **“Botimi i akteve në fletoren zyrtare brenda afateve ligjore”,** nga 190 akte të planifikuara për tu botuar janë realizuar 234 botime. Numri i akteve të ardhura për botim ka qenë më i madh se planifikimi dhe urgjenca për publikim ka sjellë rritjen e numrit të fletoreve të botuara, të cilat janë realizuar të gjitha në kohë dhe brenda afatave ligjore. “**Botimi i kodeve dhe përmbledhëseve të legjislacionit të përditësuara, në kohë reale”,** janë planifikuar 17 botime, të cilat janë realizuar pasi ndryshimet e shumta në legjislacion kanë sjellë nevojën e botimit të kodeve të përditësuara. Produkti **“Botimi i akteve në buletinin e njoftimeve zyrtare brenda afateve ligjore”,** janë planifikuar 48 dhe realizuar 39. Ky produkt është realizuar 88% pasi numri i paraqitur pranë Qendrës së Botimeve Zyrtare ka qënë më i vogël se sa parashikimi. Produkti “**Botimi elektronik i fletores zyrtare, Buletinit të njoftimeve zyrtare, kodeve dhe përmbledhëseve të legjislacionit**”, nga 255 buletine të planifikuara janë botuar 290 buletine. Numri i akteve të ardhura për botim ka qënë më i madh se sa parashikimi.

Qendra e Botimeve Zyrtare në zërin shpenzime kapitale ka planifikuar këto projekte:

1. **“Ndërtimi i Arkivës Elektronike të QBZ”.** Për këtë projekt është realizuar plotësisht pagesa e mbetur prej 560,000 lekësh.
2. “**Blerje pajisje zyre**” është realizuar 14%, janë blerë 3 pajisje kanë rezultuar fonde të lira.
3. “**Blerje pajisje elektronike**” janë kryer procedurat nga Agjencia Kombëtare e Shoqërisë së Informacionit, është realizuar 87 % pjesa tjetër kanë rezultuar fonde të lira. Në këtë projekt janë blerë 20 pajisje elektronike.

***Programi Publikimet Zyrtare, për periudhën raportuese, ka detyrime të prapambetura 442,213 lekë shpenzime për vendime gjyqësore për largim nga puna.***

1. **Programi “Mjekësia Ligjore”**

Realizimi i shpenzimeve për vitin 2020 për këtë program, krahasuar me planin e periudhës, është në **masën 98 %,** ose sipas zërave kryesorë:

* + Shpenzimet e personelit 99 %
	+ Shpenzimet e tjera operative 99 %
	+ Shpenzimet kapitale 91 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Institutin e Mjekësisë Ligjore është **87,000,000 lekë**. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fond i veçantë **200,000 lekë**, me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 ‘Për buxhetin e vitit 2020”, janë pakësuar **1,080,000 lekë shpenzime personeli** dhe me Aktin Nr 34, datë 16.12.2020 “Për disa ndryshime në ligjin nr.88, datë 18.12.2019 ‘Për buxhetin e vitit 2020’ të ndryshuar” janë pakësuar **3,050,000 lekë** shpenzime personeli. Buxheti i rishikuar për këtë program është **83,070,000** lekë.

Realizimi i shpenzimeve të personelit është rreth 99% dhe shpenzimet operative janë realizuar 99%, në këtë zë kryhet çdo vit procedura për blerje reagentësh e cila zë 25% të fondeve për shpenzime operative.

Për vitin 2020 ky institucion për të realizuar objektivat dhe për të përmbushur qëllimin e tij ka planifikuar produktin e akteve të ekspertimit. Janë kryer 15,500 akte ekspertimi, të cilat janë realizuar plotësisht.

Shpenzimet kapitale janë realizuar 91%. Për këtë institucion janë planifikuar katër projekte si më poshtë:

1. **“Rikostruksion i ambienteve të brendshme të IML-së”,** janë kryer punimet është bërë pagesa për mbikqyrjen dhe kolaudim në vlerën 2,620,374 lekë, diferenca është fond i lirë.
2. **“Blerje pajisje autopsie dhe laboratorike”,** është realizuar dhe janë likuiduar 5,212,800 lekë. Janë blerë 10 pajisje autopsie.
3. Për projektet **“Programim i softit të menaxhimit të akteve”** dhe **“Blerje kompjutera dhe printera”,** janë realizuar është likuiduar vlera 1,304,160 lekë. Është blerë softi dhe 5 pajisje elektronike.

***Programi Mjekësia Ligjore, për periudhën raportuese, nuk ka detyrime të prapambetura të krijuara rishtazi.***

1. **Programi “Sistemi i Burgjeve”**

Buxheti i Sistemit Burgjeve përfaqëson rreth 53% të totalit të buxhetit të Ministrisë së Drejtësisë gjithashtu 73% e shpenzimeve kapitale janë investuar në këtë program. Realizimi i shpenzimeve për vitin 2020 është 96 % ose sipas zërave kryesorë:

* + Shpenzimet e personelit 99%
	+ Shpenzimet e tjera operative 91%
	+ Shpenzimet kapitale 84%

 **Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit nr.88, datë 18.12.2019 “Për buxhetin e vitit 2020”, për Sistemin e Burgjeve ishte 5,733,290,000 lekë, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej 6,500,000 lekë dhe me Aktin Normativ nr.15, datë 15.04.2020 “Për disa ndryshime në ligjin nr.88/2019 ‘Për buxhetin e vitit 2020’, i ndryshuar”, janë pakësuar 50,000,000 lekë shpenzime kapitale. Buxheti i rishikuar për këtë program është 5,689,790,000 lekë.

Realizimi i fondeve për shpenzime personeli është **3,925,760,304 lekë** nga **3,981,144,800 lekë** ose në masën **99 %**. Në Sistemi e Burgjeve rezultojnë 320 vende vakante. Shpenzimet operative janë realizuar në masën **91%**, Është mbyllur dhe procedura për blerje medikamentesh dhe është likuiduar shuma prej 47,000,000 lekë medikamente dhe materiale mjekësore për Spitalin e Burgjeve, është lidhur kontrata prej 33,000,000 lekë për blerje këpucësh, është paguar tvsh-ja në doganë në vlerën 4,000,000 lekë.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar. Administrata funksionale nuk është realizuar plotësisht pasi në Sistemin e Burgjeve ka mesatarisht 320 vende vakante. Produkti i dytë është planifikuar të trajtohen 4,585 të burgosur burra dhe janë trajtuar 4,585. Të dënuar femra të trajtuara janë planifikuar 59 të cilat janë trajtuar plotësisht. Për sa i përket të dënuarëve të mitur, 18 të planifikuar janë trajtuar plotësisht. Për vitin 2020, numri i të dënuarve të trajtuar me shërbim shëndetësor është 337 raste. Për produktet të dënuar burra të integruar, të dënuar femra dhe te dënuar të mitur nuk ka patur përgjigje nga Institucionet përkatëse që merren me integrimin e të burgosurve.

Për sa i përket shpenzimeve kapitale ato janë realizuar 84% krahasuar me planin e periudhës, nga **320,374,000 lekë** të parashikuara, janë realizuar rreth **268,038,803 lekë**.

Më poshtë po listojmë të gjitha projektet e planifikuara me planin e rishikuar për vitin 2020, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

1. **“Studime Projektime”,** në vlerën 30,000,000 lekë. Ky projekt është pakësuar në vlerën totale të tij me Aktin Normativ nr.15, datë 15.04.2020 “Për disa ndryshime në ligjin nr.88/2019 ‘Për buxhetin e vitit 2020’, i ndryshuar”.
2. **“Blerje automjete për sistemin e burgjeve**”, vlera fillestare **86,000,000 lekë** është pakësuar **20,000,000 lekë** me Aktin Normativ nr.15, datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”. Është realizuar dhe është bërë likuidimi në vlerën 62,437,008 lekë, ose ne masën 94%. Për këtë projekt janë blerë 5 autoambulanca dhe 4 autoburgje dhe kanë rezultuar fonde të lira nga procedura e prokurimit.
3. **“Blerje pajisje të ndryshme për Sistemin e Burgjeve”** janë planifikuar **119,462,000 lekë,** dhe realizuar **116,825,738 lekë.** Është realizuar plotësisht vlera e planifikuar për vitin 2020 sipas kontratës së lidhur. Vlera e mbetur është si rezultal i kursimeve nga procedura e prokurimit.
4. **“Rikonstruksion i ambjenteve të zyrave të Drejtorisë së Përgjtihshme të Burgjeve”,** fondi i planifikuar është **42,110,000 lekë** dhe është realizuar plotësisht.
5. **“Krijimi i sistemit Upgrade për zyrën e gjëndjes gjyqësore** (vërtetimi i gjëndjes gjyqësore**)”** janë planifikuar **46,336,000 lekë** dhe realizuar plotësisht.
6. **“Rikonstruksion i godinës së vuajtjes së dënimit në I.E.V.P Lezhë, godina 4 dhe 5”,** janë planifikuar **2,101,000 lekë,** kjo vlerë është e obliguar në thesar, punimet objekt kontrate kanë përfunduar jashtë afatit të parashikuar në kontratë. Komisionioni i marrjes në dorëzim do të përcaktojë ditë vonesat e përfundimit të punimeve, reference për përllogaritjen e penaliteteve**.**
7. **“Rikonstruksion i godinave Pojskë, Pogradec për të dënuarit e moshës së tretë (hartim projekti, rikonstruksion, supervizion dhe kolaudim)**”, është rialokuar fondi me shkresën nr.11679/1, dt. 29.06.2020 në vlerën **44,365,000** lekë. Është lidhur kontrata 1627/14dt 18.12 2020 për zbatimin e punimeve të godinës së Pojskë, hartimi i projektit do të likujdohet me buxhetin e vitit 2021**.**

***Programi “Sistemi i Burgjeve”, për periudhën raportuese, ka detyrime të prapambetura të krijuara rishtazi në vlerën 3,348,000 lekë për hartimin e projektit “Rikonstruksioni i godinave në Pojskë”, kjo për shkak se me Aktin Normativ nr.15, datë 15.04.2020 “Për disa ndryshime në ligjin nr.88/2019 ‘Për buxhetin e vitit 2020’, i ndryshuar”***, ***në Sistemin e Burgjeve është pakësuar projekti “Studime Projektime”.***

1. **Programi “Shërbimi i Përmbarimit Gjyqësor”**

Realizimi i shpenzimeve vitit 2020, krahasuar me buxhetin e akorduar të periudhës, është në **masën 98%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 99 %
	+ Shpenzimet e tjera operative 95 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Shërbimin e Përmbarimit Gjyqësor ka qenë **154,100,000 lekë**, me shkresën Nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **500,000 lekësh** dhe me Aktin Normativ nr.6, datë 20.03.2020 “Për disa ndryshime në ligjin nr.88/2019 “Për buxhetin e vitit 2020”, janë pakësuar **4,000,000 lekë** shpenzime personeli dhe **1,100,000 lekë** shpenzime operative. Me Aktin Normativ nr.15, datë 15.04.2020 “Për disa ndryshime në ligjin nr.88/2019 “Për buxhetin e vitit 2020’, i ndryshuar”, janë pakësuar **2,950,000 lekë** shpenzime personeli dhe me Aktin Normativ nr.28, datë 02.07.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar **3,000,000 lekë** shpenzime personeli dhe **3,000,000 lekë** shpenzime operative. Me Aktin Normativ nr.34, datë 16.12.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar **7,650,000 lekë** shpenzime personeli dhe **3,300,000 lekë** shpenzime operative. Buxheti i rishikuar për këtë program është **129,600,000 lekë.**

Realizimi në shpenzimet e personelit është rreth **99 %**, në Shërbimin e Përmbarimit Gjyqësor gjatë vitit 2020 ka patur mesatarisht 10 vendeve vakante. Për sa i përket shpenzimeve operative janë realizuar në masën **95%,** si rezultat i kusimeve nga prokurimet e kryera nga komisioni i blerjeve te vogla në Drejtorinë e Përgjithshme të Përmbarimit.

Shërbimi i Përmbarimit Gjyqësor ka parashikuar 2 produkte për periudhën aktuale, ***“Tituj Ekzekutivë që kanë marrë zgjidhje ligjore”*** dhe ***“Aministratë Funksionale”.***

Produkti i parë është realizuar pjesërisht, pasi në zbatim të Aktit Normativ Nr.13, datë 2.04.2020, të Këshillit të Ministrave, "Për Marrjen e Masave të Veçanta në Fushën e Veprimtarisë së Shërbimit Përmbarimor Gjyqësor , Ndërmjetësimit dhe Administrimit të Procedurave të Falimentimit gjatë kohëzgjatjes së gjendjes së epidemisë së shkaktuar nga Covid-19, miratuar me  Ligjin Nr.34/2020 dhe në zbatim të Urdhrit nr.525, datë 11.03.2020 "Për Pezullimin e Veprimtarisë dhe Shërbimeve në Shërbimin Përmbarimor Gjyqësor Shtetëror" të Drejtorit të Përgjithshem të Përmbarimit, është pezulluar pjesërisht veprimtaria e Shërbimin e Përmbarimit Gjyqësor, përvec titujve ekzekutivë që janë të përcaktuara në Vendim të Këshillit të Ministrave. Janë ekzekutuar 9,163 tituj ekzekutivë, nga 12,705 të planifikuara. Në objektivat e këtij institucioni është dhe ekzekutimi i urdhrave të mbrojtjes. Për periudhën Janar-Dhjetor 2020, rezultojnë në total 528 çështje "Urdhër mbrojtje " dhe "Urdhër të menjëhershëm mbrojtje ", nga këto rezultojnë 339 çështje me objekt "Urdhër mbrojtje " dhe 189 çështje me objekt "Urdhër të menjëhershëm mbrojtje" . Janë ekzekutuar tërësisht 360 çështje dhe 163 çështje (urdhëra mbrojtje dhe urdhëra të menjëhershëm mbrojtje) janë në ekzekutim të vazhdueshëm. Produkti i dytë Administratë Funksionale është realizuar plotësisht sipas parashikimit.

Në buxhetin e vitit 2020 nuk janë akorduar fonde për shpenzime kapitale për këtë institucion.

***Programi Shërbimi i Përmbarimit Gjyqësor, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi për Çështjet e Birësimeve”**

Ky program, për vitin 2020, ka realizuar treguesit e buxhetit në **masën 91%,** krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 100 %
	+ Shpenzimet e tjera operative 93 %
	+ Shpenzimet kapitale 63%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Komitetin Shqiptar të Birësimeve është **16,500,000 lekë**. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fondi i veçantë **100,000 lekë,** me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 ‘Për buxhetin e vitit 2020”, janë pakësuar **150,000 lekë** shpenzime operative, me Aktin Normativ nr.28, datë 2.07.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar **1,000,000 lekë** shpenzime operative dhe me Aktin Normativ nr.34, datë 16.12.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar, janë pakësuar **4,040,000 lekë** shpenzime personeli dhe **340,000 lekë** shpenzime operative. Buxheti i rishikuar për këtë program është **11,070,000 lekë.**

Realizimi i fondeve në shpenzime personeli është **100%**. Në Komitetin Shqiptar të Birësimeve ka patur mesatarisht 3 vende vakante. Shpenzimet operative janë realizuar në masën **93%**. Agjencia e Prokurimit Publik ka pezulluar përkohësisht zhvillimin e procedurave që nuk lidhen drejtëpërdrejë me situatën COVID-19 dhe procedurat janë kryer në periudhë të mëvonshme por janë realizuar plotësisht.

Për shpenzimet kapitale janë të ndara në dy projekte **“Blerje pajisje zyre”** në vlerën **1,200,000 lekë** dhe **“Blerje pajisje elektronike” në vlerën 800,000 lekë** janë realizuar plotësisht, realizimi prej 63% vjen si rezultat i fondeve të lira të krijuara nga blerjet e pajisjeve. Procedura është kryer nga Agjencia Kombëtare e Shoqërisë së Informacionit. Janë blerë 18 pajisje zyre dhe 5 pajisje elektronike.

Komiteti Shqiptar i Birësimeve ka si produkt “Kërkesa për Birësim të Shqyrtuar”, nga 30 të planifikuara janë realizuar 26 birësime, ose 86 %. Për këtë ndikon ulja e numrit të dosjeve të fëmijëve të deklaruar të braktisur me vendim gjykate të dorëzuara nga institucionet e përkujdesit social pranë Komitetit Shqiptar të Bi•simeve.

***Programi Shërbimi për Çështjet e Birësimit, për periudhën raportuese, nuk ka detyrime të prapambetura të krijuara rishtazi.***

1. Programi “Shërbimi i Kthimit dhe Kompensimit të Pronave”

Realizimi i shpenzimeve buxhetore për vitin 2020, krahasuar me buxhetin e planifikuar, është rreth **99 %**. Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 97 %
	+ Shpenzimet e tjera operative 68 %
	+ Fondi për kompensimin e ish pronarëve 100%
	+ Shpenzimet kapitale 45%

 **Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Shërbimin e Kthimit dhe Kompensimit të Pronave është 3,763,000,000 lekë. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fond i veçantë 200,000 lekë, me Aktin Normativ nr.6, datë 20.03.2020 “Për disa ndryshime në ligjin nr.88/2019 ‘Për buxhetin e vitit 2020”, janë pakësuar 6,600,000 lekë shpenzime personeli dhe 11,100,000 lekë shpenzime operative, me Aktin Normativ nr.15, datë 15.04.2020 “Për disa ndryshime në ligjin nr.88/2019 ‘Për buxhetin e vitit 2020’, i ndryshuar”, janë pakësuar 6,600,000 lekë shpenzime personeli dhe 1,404,000 lekë shpenzime operative, me Aktin Normativ nr.28, datë 15.04.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar 10,000,000 lekë shpenzime personeli dhe janë shtuar 5,100,000 lekë shpenzime operative. Fondi për kompensimin e ish-pronarëve është pakësuar me 500,000,000 lekë. Me aktin Normativ nr.34, datë 16.12.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar 17,800,000 lekë shpenzime personeli, 8,400,000 lekë shpenzime operative dhe 1,100,000,000 lekë nga Fondi për kompensimin e ish pronarëve. Buxheti i rishikuar për programin e Shërbimit të Kthimit dhe Kompensimit të Pronave është 2,106,396,000 lekë. Realizimi i fondeve në shpenzime personeli ështe në masën 97%, kjo pasi në Agjencinë e Trajtimit të Pronave kanë qënë mesatarisht 27 vende vakante, ndërsa për shpenzimet operative 68%. Për këtë periudhë fondet për shpenzime operative janë realizuar 35,058,748 lekë pasi vlera prej 5,1 milionë lekësh, që do ti paguhej Agjencisë Shtetërore të Kadastrës për shërbimet që i ofron Agjencisë së Trajtimit të Pronave për vijimin e procesit të kompensimit të ish-Pronarëve nuk u realizua për shkak të mungesës së kuadri ligjor rregullator. Në këtë zë shpenzimesh nuk është lidhur kontrata e abonimit të shtypit dhe kanë rezultuar fonde të lira nga prokurimet.

Për vitin 2020, Shërbimi i Kthimit dhe Kompensimit të Pronave, ka planifikuar 4 produkte për të përmbushur sa më mirë objektivat e institucionit.

* **Përfitues të kompensuar nga fondi fizik dhe financiar.** Janë planifikuar 254 subjekte dhe janë realizuar 254. Nga këto subjekte:
1. Kompensim Financiar janë kompensuar 25 subjekte me vlerë 49,115,904.46 lekë, sipërfaqja e kompensuar fizikisht është 1,009,645 m2, vlera e të cilës është 196,463,618 lekë, dhe 1 mbyllje procedimi. Janë regjistruar pranë sporteleve 67 aplikime të reja për kompensim financiar/fizik.
2. Kompensim me raste të vecantë gjatë vitit 2020 janë kompensuar 75 subjekte me vlerë 175,441,434 lekë dhe 148 subjekte që kanë përfituar këstin e radhës 2016-2019 me vlerë 481,216,781 lekë dhe 5 mbyllje procedimi. Gjatë këtij viti vërehet një rënie e aplikimeve si pasojë e situates së krijuar nga Covid-19. Gjatë kësaj periudhe aplikime të reja pranë Sektorit të Trajtimit të Kërkesave të Vecanta gjithsej në total janë 55 subjekte ndërsa Aplikime të kaluara me memo nga Sektori i Kompensimit Financiar dhe Fizik në Sektorin e Trajtimit me Kërkesë të Veçantë gjithsej në total janë 49 subjekte.
* **Numri i vendimeve të ankimuara në gjykatë** është planifikuar 896 dhe nga vendimet e nxjerra janë ankimuar 896 vendime, ky produkt është realizuar plotësisht. Gjatë vitit 2020, nga Sektori i Përfaqësimit Ligjor janë ndjekur 2,657 çështje të cilat janë regjistruar pranë ATP-se gjatë kësaj periudhe. Në gjykatë janë ndjekur çështje që kanë të bëjnë me njohjen e të drejtës së pronësisë dhe vlerësimin e pronës së njohur për kompensim. Referuar të dhënave të raportuara rezulton se fluksi i padive ka pësuar ulje. Gjithashtu gjatë kësaj periudhe në këtë sektor janë administruar 631  padi nga të gjitha gjykatat e vendit ku përfaqësuesit e ATP-së pavarësisht se nuk kanë marrë pjesë fizikisht kanë kryer procedurat në mënyrë shkresore përfshirë ankimet dhe rekurset kur ka qenë e nevojshme.
* **Vendimet nga oborret në përdorim** nga 55 vendime të planifikuara janë realizuar 55, ky produkt është realizuar 100%. Sektori i tjetërsimit të sipërfaqeve shtetërore bazuar në VKM nr. 578, datë 29.08.2012 “Për përcaktimin e procedurës së kalimit në pronësi të oborreve në përdorim”, të ndryshuar, gjatë vitit 2020 ka realizuar 12 aplikime të reja, 57 vlerësime dhe 75 verifikime. Në periudhën Prill-Qershor 2020 me hyrjen në fuqi të ligjit nr.20/2020 “Për përfundimin e proceseve në Republikën e Shqipërisë” procesi i kalimit në pronësi të oborreve në përdorim ka kaluar pranë ASHK.

* **Shpërndarja e fondit fizik nga ALUIZNI**

Nga 997 subjekte të planifikuara janë shpërblyer 997. Ky produkt është realizuar 100%, duke përdorur fondin e mbartur gjatë vitit 2020 që ndodhet në Bankën e Shqipërisë. Në vitin 2020 janë regjistruar 1479 aplikime të reja.

1. Përsa i përket shpenzimeve kapitale, Agjencia e Trajtimit të Pronave ka planifikuar projektin **“Blerje pajisje elektronike”** janë kryer procedurat nga Agjencia Kombëtare e Shoqërisë së Informacionit është bërë likuidimi dhe janë blerë 67 pajisje elektronike. Diferencat janë fonde të lira.

***Programi Shërbimi për Kthimin dhe Kompensimin e Pronave, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi i Provës”**

Realizimi i shpenzimeve, krahasuar me buxhetin e periudhës, është në **masën 95%,** sipas zërave kryesorë është si më poshtë:

* + Shpenzimet e personelit 97 %
	+ Shpenzimet e tjera operative 87 %
	+ Shpenzimet kapitale 66%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”**,** për Drejtorinë e Përgjithshme të Shërbimit të Provës ishte **151,800,000 lekë**, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë **prej 200,000 lekë**, me Aktin Normativ nr.6, datë 20.03.2020 “Për disa ndryshime në ligjin nr.88/2019 ‘Për buxhetin e vitit 2020”, janë pakësuar **3,200,000 lekë** shpenzime personeli dhe janë shtuar **50,000,000 lekë** shpenzime operative. Gjithashtu me Aktin Normativ nr.15, datë 15.04.2020 “Për disa ndryshime në ligjin nr.88/2019 ‘Për buxhetin e vitit 2020’, i ndryshuar”, janë pakësuar **2,330,000 lekë** shpenzime personeli dhe Aktin Normativ nr.28, datë 02.07.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar **2,000,000 lekë** shpenzime personeli dhe me Aktin Normativ nr.34, datë 16.12.2020 “Për disa ndryshime në ligjin nr.88/2019 ‘Për buxhetin e vitit 2020’, të ndryshuar”, janë pakësuar **6,000,000 lekë** shpenzime personeli dhe **47,000,000 lekë** shpenzime operative. Buxheti i rishikuar për Drejtorinë e Përgjithshme të Shërbimit të Provës është **141,470,000 lekë**.

Shpenzimet e personelit janë realizuar 97% pasi gjatë vitit 2020 ka patur 13 vende vakante. Ndërsa shpenzimeve operative, ato janë realizuar në masën **87%.** Kanërezultuar fonde të lira në sherbime me te trëtët dhe nga procedurat e prokurimit.

Gjatë vitit 2020, Drejtoria e Shërbimit të Provës ka parashikuar katër produkte:

* Persona të mbikqyrur
* Persona të mbikqyrur me pajisje elektronike
* Gra të dënuara të përfshira në programin e riintegrimit
* Të mitur nën mbikqyrjen e Shërbimit të Provës

Produkti **“Persona të mbikqyrur meshkuj**” janë mbikqyrur 7,359, po aq sa janë të planifikuar, në të gjithë Degët e Shërbimit të Provës në rrethe dhe nga Drejtoria e Përgjithshme. Në Drejtoritë e Shërbimit të Provës janë mbikqyrur të gjithë personat që kanë marrë një gjykim alternativ nga gjykatat.

Produkti “**Persona të mbikqyrur me pajisje elektronike”,** nuk është realizuar. Kontrata e lidhur “Përmirësimi i sistemit të mbikqyrjes elektronike në fushën penale” është ndërprerë, pasi palët janë në proces gjyqësor.

Produkti **“Gra të dënuara të përfshira në programe riintegrimi”,** janë përfshirë 344 gra në këto programe, nga 344 të planifikuara.

Produkti **“Të mitur nën mbikqyrje të shërbimit të provës**”, janë mbikqyrur 329 të mitur. Ky produkt ështe realizuar plotësisht.

Për shpenzimet kapitale janë parashikuar **“Blerje pajisje zyre**”, është realizuar 67% e fondit me të cilat janë blerë 20 pajisje, diferenca janë fonde të kursyera nga procedura e prokurimit.

***Programi Shërbimi i Provës, për periudhën raportuese, ka detyrime të prapambetura të krijuara rishtazi në shumën 10,751,256 lekë.***

 **SEKRETAR I PËRGJITHSHËM**

 **Gentian Deva**

Konceptoi: O.Bejte

Pranoi: A.Leka

Miratoi: M.Zisi

Konfirmoi: Artur Mickaj

kopje/ datë 25/02/2021